Peter Igor Meluzín

Peter Igor Meluzín (* 13. september 1947, Bratislava† 6. august 2019) bol slovenský autor akcií, performancií a videoinštalácií.

 Štúdium  
 19651968 Slovenská vysoká škola technická v Bratislave
 19681970 Filozofická fakulta Univerzity Komenského v Bratislave, odbor sociológia
 19771983 Vysoká škola výtvarných umení v Bratislave, oddelenie grafiky u Oresta Dubaya a Vladimíra Gažoviča

V rokoch 19932012 pôsobil na Škole úžitkového výtvarníctva Josefa Vydru v Bratislave ako pedagóg a riaditeľ školy.

 Tvorba  
Tvorba Petra Meluzina predstavuje časť obdobia slovenského umenia pred a po roku 1989. Spolu s Radislavom Matuštíkom a Júliusom Kollerom založili akčné zoskupenie Terén, ktoré zoskupovalo akčných umelcov. Umelci v rokoch 1982 – 1985 realizovali akcie v prírode – negalerijnom prostredí. Terén prechádzal štyrmi ročnými obdobiami no zmyslom nebolo spojenie s prírodou, Terén, mal mapovať súdobé tendencie slovenského akčného umenia a tak potvrdiť jeho premienajúci sa charakter naprieč štyrma dekádami. Výstavný projekt Suterén (1989) bol vyvrcholením Terénu. Suterén zadefinoval tradíciu site – specific inštalácií v našom prostredí.

Formálna stránka jeho tvorby zahŕňa v sebe prácu s médiami ako sú fotografia, videoprojekcia, videoinštalácia. Peter Meluzin vo svojich dielach zostáva verný banalitám, využíva slovné hračky a pohráva sa s gýčom, ďalej používa aj motív zenu v zmysle meditácie. Zaoberá sa a upriamuje pozornosť na rozdielnosti medzi mužom a ženou. Cielene pracuje s motívmi ako sú pohlavie, sexualita, rodovosť.

 Samostatné výstavy 
 1995 – Mouse killer. Považská galéria umenia, Žilina
 1997 – KU-KLUX-KLON, Štátna galéria, Banská Bystrica
 1998 – Bezruký Raphael. SNG – Vermesova vila, Dunajská Streda
 1999 – Múr nárekov. Synagóga – centrum súčasného umenia, Galéria Jána Koniarka, Trnava
 2002 – ENDANDYAND, Tatranská galéria- Elektráreň, Poprad
 2013 – P. Meluzin pohľadom R. Matuštíka. Slovenský inštitút, Praha
2017 - v-idea, Považská galéria umenia, Žilina

 Kolektívne výstavy (výber) 
 1991 – Sen o múzeu, Považská galéria umenia, Žilina
 1993 – Priestor ´93, Kúpeľný ostrov, Piešťany
 1992 – Zwischen Objekt und Installation. Museum am Ostwall, Dortmund
 1995 – Artists of Central and Eastern Europe, Mattress Factory, Pittsburg
 1997 – Limitloss. Kunsthalle, Drážďany
 1996 – Epikurova záhrada, Slovenská národná galéria, Bratislava
 2001 – Umenie akcie 19651989. Slovenská národná galéria, Bratislava
 2006 – Autopoesis, Slovenská národná galéria, Bratislava
 2008 – Slovenský obraz (anti-obraz). 20. storočie v slovenskom výtvarnom umení. Jízdárna Pražského hradu, Praha

 Zastúpenie v zbierkach (výber) 
 Považská galéria umenia, Žilina
 Slovenská národná galéria, Bratislava

 Najznámejšie diela 
Pokus o pracovnú analýzu vlastného tieňa (1982) Čiernobiela foto-reprodukcia (záznam z akcie), 58 x 42 cm

Megalit (I993), objekt, betón, 425 x 450 x 90 cm, čelná strana: svetelný text – permanentne sa opakujúci úryvok z M. Prousta Hľadanie strateného času, odvrátená strana: digitálny čas (hod., min., sek.)

 Publikačná činnosť 
 Artschool: ŠUR+ŠUP+ŠÚV=75: história najstaršej výtvarnej školy na Slovensku: history of the oldest atr school in Slovakia / ed. Igor Peter Meluzin et. al. – 1. vyd. – Bratislava: Škola úžitkového výtvarníctva, 2007488 s. ISBN 80-88947-12-X

 Referencie 

 Pozri aj 
 konceptuálne umenie
 akčné umenie
 performancia (akčné umenie)
 event

 Externé odkazy 
 http://www.artfacts.net/en/artist/peter-meluzin-76382/profile.html 
 http://www.galeria19.sk/index.php/peter-meluzin
 http://www.sng.sk/sk/uvod/zbierky/moderne-a-sucasne-umenie/ine-media 
https://nitrianskagaleria.sk/virtualna-galeria/igor-peter-meluzin-trump-tower/ 

Kategória:Osobnosti z Bratislavy
Kategória:Slovenskí výtvarníci
Kategória:Absolventi Vysokej školy výtvarných umení v Bratislave